《醉桃源 题桃花晓妆图》
清代·梁鼎芬

碧霞一抹早莺啼。昨宵侬睡迟。春寒帘底唤添衣。

鹦哥催侍儿。

红颊浅，翠鬟垂。钿奁初罢时。无聊行过竹边篱。折花三两枝。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。